CELEX: 62018CA0836
Language: sl
Date: 2020-02-27 00:00:00
Title: Zadeva C-836/18: Sodba Sodišča (peti senat) z dne 27. februarja 2020 (predlog za sprejetje predhodne odločbe Tribunal Superior de Justicia de Castilla-La Man– Španija) – Subdelegación del Gobierno en Ciudad Real/RH (Predhodno odločanje – Člen 20 PDEU – Državljanstvo Evropske unije – Državljan Unije, ki ni nikoli uresničeval svoje pravice do prostega gibanja – Vloga za izdajo dovoljenja za začasno prebivanje zakonca, ki je državljan tretje države – Zavrnitev – Obveznost preživljanja zakonca – Neobstoj zadostnih sredstev državljana Unije – Obveznost zakoncev, da živita skupaj – Nacionalna zakonodaja in praksa – Dejansko izvrševanje bistva pravic, podeljenih državljanom Unije – Onemogočenje)

27.4.2020   
            
            
               SL
            
            
               Uradni list Evropske unije
            
            
               C 137/22
            
         
      Sodba Sodišča (peti senat) z dne 27. februarja 2020 (predlog za sprejetje predhodne odločbe Tribunal Superior de Justicia de Castilla-La Man– Španija) – Subdelegación del Gobierno en Ciudad Real/RH
      (Zadeva C-836/18) (1)
      
      (Predhodno odločanje - Člen 20 PDEU - Državljanstvo Evropske unije - Državljan Unije, ki ni nikoli uresničeval svoje pravice do prostega gibanja - Vloga za izdajo dovoljenja za začasno prebivanje zakonca, ki je državljan tretje države - Zavrnitev - Obveznost preživljanja zakonca - Neobstoj zadostnih sredstev državljana Unije - Obveznost zakoncev, da živita skupaj - Nacionalna zakonodaja in praksa - Dejansko izvrševanje bistva pravic, podeljenih državljanom Unije - Onemogočenje)
      (2020/C 137/28)
      Jezik postopka: španščina
      
         Predložitveno sodišče
      
      Tribunal Superior de Justicia de Castilla-La Mancha
      
         Stranki v postopku v glavni stvari
      
      
         Tožeča stranka: Subdelegación del Gobierno en Ciudad Real
      
         Tožena stranka: RH
      
         Izrek
      
      
                  1.
               
               
                  Člen 20 PDEU je treba razlagati tako, da nasprotuje temu, da država članica zavrne prošnjo za združitev družine, ki jo vloži zakonec, ki je državljan tretje države, državljana Evropske unije, ki ima državljanstvo te države članice in ki ni nikoli uresničeval svoje pravice do prostega gibanja, samo zato, ker ta državljan Unije nima na voljo dovolj sredstev zase in za svojega zakonca, da ne bi postala breme za nacionalni sistem socialne pomoči, ne da bi se preučilo, ali obstaja tako razmerje odvisnosti med tem državljanom Unije in njegovim zakoncem, da bi bil v primeru zavrnitve priznanja izvedene pravice do prebivanja zadnjenavedenemu navedeni državljan Unije prisiljen zapustiti ozemlje Evropske unije kot celoto in bi mu bilo tako onemogočeno dejansko izvrševanje bistva pravic, ki so mu podeljene z njegovim statusom.
               
            
                  2.
               
               
                  Člen 20 PDEU je treba razlagati tako, da razmerje odvisnosti, ki lahko upravičuje priznanje izvedene pravice do prebivanja na podlagi tega člena, ne obstaja samo zato, ker morata polnoletni državljan države članice, ki ni nikoli uresničeval svoje pravice do prostega gibanja, in njegov polnoletni zakonec, ki je državljan tretje države, na podlagi obveznosti, ki izhajajo iz zakonske zveze v skladu s pravom države članice, katere državljan je državljan Evropske unije, živeti skupaj.
               
            
         (1)  UL C 139, 15.4.2019.